พระราชกฤษฎีกาจัดตั้งเทศบาลเมืองขลุงจังหวัดจันทบุรีพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลขลุง อำเภอขลุง จังหวัดจันทบุรี เป็นเทศบาลเมืองขลุง จังหวัดจันทบุรีอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองขลุง จังหวัดจันทบุรีพ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลขลุงอำเภอขลุง จังหวัดจันทบุรี เป็นเทศบาลเมืองมีชื่อว่า เทศบาลเมืองขลุงจังหวัดจันทบุรีมาตรา ๔ให้กำหนดเขตเทศบาลเมืองขลุง จังหวัดจันทบุรี ไว้ดังนี้หลักเขตที่ ๑ ตั้งอยู่ริมคลองขลุงฝั่งตะวันตก ห่างจากศูนย์กลางทางหลวงแผ่นดินหมายเลข๓ กรุงเทพมหานคร - ตราด ตามแนวเส้นตั้งฉาก ระยะ ๑๕๐ เมตรด้านเหนือจากหลักเขตที่ ๑ เป็นเส้นขนานกับศูนย์กลางทางหลวงแผ่นดินหมายเลข๓ กรุงเทพมหานคร - ตราด ไปทางทิศตะวันออกเฉียงใต้ถึงหลักเขตที่ ๒ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๓๒๗๗ ขลุง- มะขาม ตามแนวเส้นตั้งฉาก ระยะ ๑๕๐ เมตรจากหลักเขตที่ ๒ เป็นเส้นขนานกับทางหลวงแผ่นดินหมายเลข ๓๒๗๗ขลุง - มะขาม ไปทางทิศตะวันออกเฉียงเหนือ ผ่านถนนกงษีไร่ ถึงหลักเขตที่ ๓ ซึ่งตั้งอยู่ห่างจากศูนย์กลางถนนกงษีไร่ตามแนวเส้นตั้งฉาก ระยะ ๓๐ เมตรจากหลักเขตที่ ๓ เป็นเส้นขนานกับศูนย์กลางถนนกงษีไร่ไปทางทิศตะวันออกเฉียงใต้ ผ่านทางหลวงแผ่นดินหมายเลข ๓๒๗๗ ขลุง - มะขาม และคลองหัวชะเนียงถึงหลักเขตที่ ๔ ซึ่งตั้งอยู่ริมคลองหัวชะเนียงฝั่งตะวันออกด้านตะวันออกจากหลักเขตที่ ๔ เป็นเส้นเลียบตามริมคลองหัวชะเนียงคลองเวฬุ และคลองวันยาว ฝั่งตะวันออก ไปทางทิศใต้ ถึงหลักเขตที่ ๕ซึ่งตั้งอยู่ริมคลองเวฬุฝั่งตะวันออก ตรงจุดที่บรรจบกับคลองวันยาวด้านใต้จากหลักเขตที่ ๕ เป็นเส้นตั้งฉากกับศูนย์กลางถนนคริสต์อุดมไปทางทิศตะวันตกเฉียงเหนือ ผ่านคลองวันยาว ถึงหลักเขตที่ ๖ ซึ่งตั้งอยู่ห่างจากศูนย์กลางถนนคริสต์อุดมตามแนวเส้นตั้งฉาก ระยะ ๘๖๐ เมตรด้านตะวันตกจากหลักเขตที่ ๖ ไปทางทิศตะวันออกเฉียงเหนือ ถึงหลักเขตที่๗ ซึ่งตั้งอยู่ริมคลองขลุงฝั่งตะวันตก ตรงเชิงสะพานข้ามคลองขลุงจากหลักเขตที่ ๗ เป็นเส้นเลียบตามริมคลองขลุงฝั่งตะวันตกไปทางทิศตะวันออกเฉียงเหนือ บรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองขลุง ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลขลุงซึ่งพ้นจากตำแหน่งในวันที่พระราชกฤษฎีกานี้ใช้บังคับ เพื่อดำเนินกิจการในหน้าที่ของคณะเทศมนตรีเทศบาลเมืองขลุงไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองขลุง จังหวัดจันทบุรี พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลตำบลขลุงในท้องที่ตำบลขลุง อำเภอขลุง จังหวัดจันทบุรี มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองขลุง จังหวัดจันทบุรี จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๔๑/๒๔ กันยายน ๒๕๓๘